b'\n_START_ARTICLE_\nHusnisser i Harry Potter\n_START_PARAGRAPH_\nHusnisser er fiktive vesener i bok- og filmserien Harry Potter, skrevet av J.K. Rowling. De er sm\xc3\xa5 menneskelignende vesener, men likevel veldig forskjellige fra mennesker. De bruker livene sine p\xc3\xa5 \xc3\xa5 tjene en familie, institusjon eller lignende. Hvis de ikke blir satt fri vil deres etterkommer fortsette \xc3\xa5 tjene den samme familien. Rasen har ingen ordentlig kultur, da de kun eksisterer for \xc3\xa5 tjene mennesker. Deres nyttighet gj\xc3\xb8r dem til et statussymbol blant magikere, mens deres underdanighet gir dem status som annenklasses borgere i den magiske verdenen._NEWLINE_Husnisser bruker putevar og tevarmere som kl\xc3\xa6r, da de ikke har tillatelse til \xc3\xa5 bruke ordentlige kl\xc3\xa6r. Hvis en husnisses mester velger \xc3\xa5 gi dem ordentlige kl\xc3\xa6r, selv om det bare er en sokk, blir husnissen satt fri og kan forlate familien for alltid. I slutten av Harry Potter og mysteriekammeret lurer Harry Lucifus Malfang til \xc3\xa5 befri sin egen husnisse, Noldus. De fleste husnissene blir forn\xc3\xa6rmet hvis de blir gitt kl\xc3\xa6r, da det betyr at de ikke har utf\xc3\xb8rt pliktene sine p\xc3\xa5 en tilfredsstillende m\xc3\xa5te. Enkelte husnisser vil derimot gjerne bli satt fri, slik som for eksempel Noldus. Da Noldus ble satt fri, ville han gjerne f\xc3\xa5 betalt for arbeidet sitt. Han fikk ikke jobb andre steder enn ved Galtvort. Der fikk han tilbud om en l\xc3\xb8nn p\xc3\xa5 10 galleoner i uken, noe han takket nei til, og heller ba om 1 galleon i uken._NEWLINE_Husnisser kan utf\xc3\xb8re sin egen form for mektig magi, fjern fra den magien trollmenn og trollkvinner bruker. Denne magien bruker husnissene vanligvis til \xc3\xa5 tjene herrene sine. Denne magien gir dem blant annet muligheten til \xc3\xa5 reise mellom steder p\xc3\xa5 \xc3\xb8yeblikk, likt magikernes immivering. Husnissene kan derimot immivere innenfor omr\xc3\xa5det til Galtvort, noe rektor Humlesnurr har s\xc3\xb8rget for at magikere ikke kan gj\xc3\xb8re.\n_START_SECTION_\nHusnisser ved Galtvort\n_START_PARAGRAPH_\nGaltvort h\xc3\xb8yere skole for hekseri og trolldom har ansatt over hundre husnisser, blant andre Noldus, Krynkel og Blunka. Husnissene vasker slottet, arbeider i kj\xc3\xb8kkenet og passer p\xc3\xa5 de magiske peisb\xc3\xa5lene som brenner p\xc3\xa5 oppholdsrommene og p\xc3\xa5 l\xc3\xa6rerernes kontorer. I motsetning til den d\xc3\xa5rlige behandlingen andre husnisser er utsatt for, er husnisser ved Galtvort behandlet rettferdig og med respekt av sin arbeidsgiver. De har p\xc3\xa5 seg rene, nystr\xc3\xb8kne putevar med skolens monogram p\xc3\xa5sydd, og virker stort sett glade over sin situasjon. De s\xc3\xb8rger for at Fred og Frank Wiltersen, Harry Potter, Ronny Wiltersen og Hermine Grang f\xc3\xa5r med seg kaker og godterier n\xc3\xa5r de bes\xc3\xb8ker kj\xc3\xb8kkenet._NEWLINE_I likhet med de fleste husnisser, viser husnissene en viss stolthet over \xc3\xa5 utf\xc3\xb8re sitt arbeid uten \xc3\xa5 klage over det. De arbeider veldig hardt, og misliker Noldus sterkt da han ber om \xc3\xa5 f\xc3\xa5 l\xc3\xb8nn for sitt arbeid. De misliker ogs\xc3\xa5 Blunka p\xc3\xa5 grunn av at hun er alkoholisert. Det er ikke kjent hva de andre husnissene syns om Krynkel, men siden han er veldig misforn\xc3\xb8yd med situasjonen sin (og utbasunerer sin misn\xc3\xb8ye til stadighet), er han sannsynligvis ikke s\xc3\xa6rlig godt likt han heller.'